
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«09» ліпеня 2026 г.
	№ 82
	 г. Астана




Аб унясенні змяненняў у Палажэнне аб адзіным парадку правядзення сумесных праверак аб’ектаў і адбору проб тавараў (прадукцыі), якія падлягаюць ветэрынарнаму кантролю (нагляду)

У адпаведнасці з абзацам другім пункта 7 артыкула 58 Дагавора аб Еўразійскім эканамічным саюзе ад 29 мая 2014 года, абзацам першым пункта 12 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак № 12 да Дагавора аб Еўразійскім эканамічным саюзе ад 29 мая 2014 года) і пунктам 51 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Палажэнне аб адзіным парадку правядзення сумесных праверак аб’ектаў і адбору проб тавараў (прадукцыі), якія падлягаюць ветэрынарнаму кантролю (нагляду), зацверджанае Рашэннем Савета Еўразійскай эканамічнай камісіі ад 9 кастрычніка 2014 г. № 94, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


[bookmark: _Hlk239049635]Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


 С. Жумангарын
	

Д. Амангельдыеў
	 А. Авярчук



2

	
	ДАДАТАК
да Рашэння Савета
Еўразійскай эканамічнай камісіі
ад 9 ліпеня 2026 г. № 82




ЗМЯНЕННІ,
якія ўносяцца ў Палажэнне аб адзіным парадку правядзення сумесных праверак аб’ектаў і адбору проб тавараў (прадукцыі), якія падлягаюць ветэрынарнаму кантролю (нагляду)

1. Па тэксце:
а) словы «Мытнага саюза» замяніць словам «Саюза», за выключэннем пункта 2 і абзацаў чацвёртага і сямнаццатага пункта 5 у частцы, якая датычыцца рэквізітаў рашэнняў Камісіі Мытнага саюза;
б) словы «ТН ЗЭД МС» замяніць словамі «ТН ЗЭД ЕАЭС», слова «МЭБ» замяніць словам «САЗЖ».
2. Пункт 1 прызнаць страціўшым сілу.
3. У пункце 2 словы «тэрыторыю Мытнага саюза» замяніць словамі «тэрыторыю Еўразійскага эканамічнага саюза (далей – Саюз)».
4. Абзац першы пункта 3 пасля слова «праводзяцца» дапоўніць словамі «ўпаўнаважанымі органамі ў галіне ветэрынарыі».
5. У пункце 4:
пасля слова «адпаведных» дапоўніць словам «падкантрольных»;
слова «тэрыторыю» замяніць словамі «мытную тэрыторыю».
6. Абзац васямнаццаты пункта 5 пасля слоў «дзяржавы-члена» дапоўніць словамі «ў галіне ветэрынарыі», пасля слова «правядзенні» дапоўніць словамі «аўдыту і (або)».
7. У пункце 7 словы «прававымі актамі» замяніць словамі «актамі органаў».
8. Абзац другі пункта 9 дапоўніць словам «(прадукцыі)».
9. У пункце 11 словы «прававы акт» замяніць словамі «акт органа».
10. У пункце 17 словы «Міжнароднага эпізаатычнага бюро (далей – МЭБ)» замяніць словамі «Сусветнай арганізацыі здароўя жывёл (далей – САЗЖ)».
11. У пункце 20 слова «тавараў» замяніць словамі «падкантрольных тавараў».
12. У пункце 38 словы «тавары ў» замяніць словамі «тавары (прадукцыю) на мытную тэрыторыю».
13. Пункт 46 пасля слова «групе» дапоўніць словам «падкантрольных».
14. У абзацы першым пункта 48 слова «тавару» замяніць словамі «падкантрольнага тавару (прадукцыі)».
15. Падпункт 3 пункта 60 выкласці ў наступнай рэдакцыі:
«3) для сумесных праверак (інспекцый) прадпрыемства трэцяй краіны, якое было раней уключана ў рэестр прадпрыемстваў трэціх краін і экспарт падкантрольных тавараў (прадукцыі) з якога прыпынены (далей у гэтым раздзеле – выпадак 6).».
16. Падпункты «і» і «к» пункта 66 пасля слова «тавары» дапоўніць словам «(прадукцыю)».
17. Пункт 69 дапоўніць абзацам наступнага зместу:
«У выпадку ўзнікнення рознагалоссяў ва ўпаўнаважаных органаў, якія прымаюць удзел у інспекцыі, яны ўрэгулююцца шляхам дасягнення кансэнсусу з улікам аб’ектыўных даных, атрыманых у ходзе інспекцыі.».
18. Пункт 73 пасля слова «прыпыніць» дапоўніць словамі «(па ўзгадненні з іншымі ўпаўнаважанымі органамі, якія ўдзельнічаюць у сумеснай праверцы (інспекцыі)».
19. Дапоўніць пунктам 741 наступнага зместу:
«741. Калі ў ходзе праверкі (інспекцыі) інспектарам не прадастаўлены інфармацыя або дакументы, указаныя ў пункце 74 гэтага Палажэння, і ў ходзе такой праверкі (інспекцыі) адсутнічае магчымасць атрымання аб’ектыўнай інфармацыі аб выкананні прадпрыемствам, якое інспектуюць, патрабаванняў Саюза, у дачыненні да гэтага прадпрыемства, якое інспектуюць, ініцыятар можа прыняць адно з наступных рашэнняў:
у выпадку 1 – адмовіць у праве паставак;
у выпадках 2–5 – змяніць статус прадпрыемства на статус «экспарт прыпынены»;
у выпадку 6 – захаваць статус «экспарт прыпынены».».
20. У пункце 79 словы «прадпрыемстваў, уключаных» замяніць словамі «прадпрыемства, уключанага», словы «група інспектараў (інспектар) павінна» замяніць словамі «або ў выпадку непрадастаўлення ў ходзе праверкі (інспекцыі) інфармацыі або дакументаў, якія з’яўляюцца прадметам праверкі (інспекцыі), інспектар (інспектары) павінен», словы «тавараў (прадукцыі) з» замяніць словамі «падкантрольных тавараў (прадукцыі) з».
21. У пункце 80 слова «тавараў» замяніць словамі «падкантрольных тавараў».
22. У пункце 86:
а) у падпункце «д» словы «часова абмежаваны» замяніць словам «прыпынены»;
б) у падпунктах «е» і «ж» словы «часова абмежавана» замяніць словамі «экспарт прыпынены».
23. У пункце 87:
а) сказ першы пасля слова «тавары» дапоўніць словам «(прадукцыю)»;
б) у сказе другім слова «Тавары» замяніць словамі «Падкантрольныя тавары (прадукцыя)».
24. У падпункце «в» пункта 99 слова «самакантролі» замяніць словамі «вытворчым кантролі».
25. У пункце 107 словы «Рашэннем Камісіі» замяніць словамі «актамі органаў».
26. У пункце 114:
а) словы «знешняга і ўзаемнага гандлю» выключыць;
б) словы «(далей – ІІСЗУГ)» замяніць словамі «(далей – інтэграваная сістэма)».
27. Пункт 115 выкласці ў наступнай рэдакцыі:
«115. Упаўнаважаны орган можа ажыццяўляць маніторынг падкантрольных тавараў (прадукцыі) прадпрыемства, якое ўключана ў рэестр прадпрыемстваў Саюза. Маніторынг праводзіцца ў адпаведнасці з заканадаўствам дзяржавы-члена і павінен уключаць у сябе лабараторны маніторынг, клінічны маніторынг (толькі пры пастаўках жывёл), маніторынг правільнасці афармлення ветэрынарных суправаджальных дакументаў і правільнасці маркіроўкі падкантрольных тавараў (прадукцыі), якая знаходзіцца ў абароце на мытнай тэрыторыі Саюза.».
28. Падпункт «в» пункта 116 пасля слова «перамяшчэнне» дапоўніць словам «падкантрольных».
29. Пункт 120 дапоўніць словам «(прадукцыі)».
30. Пункты 122 і 128 пасля слова «тавару» дапоўніць словам «(прадукцыі)».
31. Па тэксце пункта 129 слова «тавараў» замяніць словамі «падкантрольных тавараў».
32. У пункце 131 словы «нарматыўнымі прававымі актамі» замяніць словамі «актамі органаў».
33. У найменні раздзела Х словы «якія выраблены ў трэцяй краіне» замяніць словамі «якія ўвозяцца на мытную тэрыторыю Саюза з трэцяй краіны».
34. У пункце 132:
а) падпункт «б» выкласці ў наступнай рэдакцыі:
«б) ажыццяўлення дзяржаўнага пагранічнага ветэрынарнага кантролю (нагляду) у дачыненні да падкантрольных тавараў (прадукцыі) (акрамя выпадку, прадугледжанага падпунктам «в» гэтага пункта) у пунктах пропуску праз дзяржаўныя граніцы дзяржаў-членаў і (або) у іншых месцах, вызначаных заканадаўствам дзяржаў-членаў, у тым ліку ў месцах, дзе праводзіцца каранцін імпартаваных жывёл;»;
б) падпункты «г» і «д» выкласці ў наступнай рэдакцыі:
«г) ажыццяўлення кантролю партый падкантрольных тавараў (прадукцыі) прадпрыемстваў-вытворцаў, экспарт якіх прыпынены, але якія адгружаны да даты прыпынення экспарту;
д) ажыццяўлення кантролю падкантрольных тавараў (прадукцыі), вырабленых прадпрыемствам, якое ўключана ў рэестр прадпрыемстваў трэціх краін пад гарантыі кампетэнтнага органа, экспарт якіх быў прыпынены пасля паўторнага парушэння, і прыпыненне экспарту было знята пад гарантыі кампетэнтнага органа.».
35. Пункт 136 дапоўніць словам «(прадукцыі)».
36. У пункце 137 словы «дзяржаўную граніцу або ў месцах поўнага мытнага афармлення» замяніць словамі «дзяржаўныя граніцы дзяржаў-членаў і (або) у іншых месцах, вызначаных заканадаўствам дзяржаў-членаў,».
37. Пункт 139 пасля слова «тавару» дапоўніць словам «(прадукцыі)».
38. У пункце 140:
а) слова «тавараў» замяніць словамі «падкантрольных тавараў»;
б) словы «ўвядзення часовых абмежаванняў» замяніць словамі «прыпынення экспарту».
39. У пункце 141 слова «тавараў» замяніць словамі «падкантрольных тавараў».
40. Пункт 143 пасля слова «тавару» дапоўніць словам «(прадукцыі)».
41. Па тэксце пункта 145 слова «тавараў» замяніць словамі «падкантрольных тавараў».
42. У пункце 146:
а) па тэксце пасля слова «тавар» дапоўніць словам «(прадукцыя)»;
б) слова «тавару» замяніць словамі «гэтага тавару (прадукцыі)».
43. У пункце 147 слова «Дакументальнае» замяніць словам «Дакументарнае», словы «нарматыўнымі прававымі актамі» замяніць словамі «актамі органаў».
44. Пункт 149 пасля слова «тавару» дапоўніць словам «(прадукцыі)».
45. У пункце 151 лічбы «149» замяніць лічбамі «150».
46. Пункты 154 і 155 пасля слова «тавару» дапоўніць словам «(прадукцыі)».
47. Абзац першы пункта 159 пасля слова «тавары» дапоўніць словам «(прадукцыю)».
48. У пункце 161:
а) падпункт «а» пасля слова «тавары» дапоўніць словам «(прадукцыю)»;
б) у падпункце «б» словы «часова абмежаваны» замяніць словамі «экспарт прыпынены»;
в) у падпункце «в»:
слова «тавару» замяніць словамі «падкантрольнага тавару (прадукцыі)»;
дапоўніць словамі «ў адпаведнасці з пунктам 145 гэтага Палажэння»;
г) у падпункце «г» слова «тавараў» замяніць словамі «падкантрольных тавараў».
49. Падпункт «б» пункта 162 пасля слова «тавары» дапоўніць словам «(прадукцыя)».
50. Дапоўніць пунктам 1631 наступнага зместу:
«1631. У выпадку калі прадпрыемства на працягу 5 гадоў не пастаўляла падкантрольныя тавары (прадукцыю) на тэрыторыю дзяржавы-члена, упаўнаважаны орган якой прымаў рашэнне аб яго ўключэнні ў рэестр прадпрыемстваў трэціх краін, упаўнаважаны орган гэтай дзяржавы-члена можа ініцыяваць працэс выключэння гэтага прадпрыемства з рэестра прадпрыемстваў трэціх краін пры наяўнасці інфармацыі аб тым, што гэта прадпрыемства на працягу ўказанага перыяду таксама не пастаўляла падкантрольныя тавары (прадукцыю) у іншыя дзяржавы-члены.
З мэтай атрымання такой інфармацыі ўпаўнаважаны орган – ініцыятар выключэння прадпрыемства накіроўвае адпаведны запыт упаўнаважаным органам іншых дзяржаў-членаў, якія ў тэрмін не большы за 20 працоўных дзён з даты яго атрымання павінны прадаставіць запытваную інфармацыю.
У выпадку калі ўпаўнаважаны орган не адправіў запытваную інфармацыю на працягу ўказанага ў абзацы другім гэтага пункта тэрміну, гэта азначае, што ён пацвярджае, што ўказанае ў запыце прадпрыемства на працягу 5 гадоў не пастаўляла падкантрольныя тавары (прадукцыю) на тэрыторыю яго дзяржавы-члена.
Пасля атрымання інфармацыі аб тым, што канкрэтнае прадпрыемства на працягу 5 гадоў не пастаўляла падкантрольныя тавары (прадукцыю) на мытную тэрыторыю Саюза, упаўнаважаны орган – ініцыятар выключэння прадпрыемства накіроўвае ў кампетэнтны орган запыт аб мэтазгоднасці захавання гэтага прадпрыемства ў рэестры прадпрыемстваў трэціх краін.
Калі кампетэнтны орган лічыць мэтазгодным захаванне канкрэтнага прадпрыемства ў рэестры прадпрыемстваў трэціх краін, ён у тэрмін не большы за 45 дзён з даты атрымання адпаведнага запыту павінен інфармаваць аб гэтым упаўнаважаны орган і гарантаваць, што гэта прадпрыемства працягвае адпавядаць патрабаванням Саюза і будзе выконваць іх пры вытворчасці падкантрольных тавараў (прадукцыі), прызначанай для паставак на мытную тэрыторыю Саюза. У гэтым выпадку статус гэтага прадпрыемства ў рэестры прадпрыемстваў трэціх краін мяняецца на статус «спецыяльныя патрабаванні», пры гэтым спецыяльныя патрабаванні павінны прадугледжваць адбор проб ад 10 партый падкантрольных тавараў (прадукцыі), якія імпартуюцца, незалежна ад часу іх паступлення для іх лабараторнага кантролю па паказчыках бяспекі. Усе выдаткі па адборы проб ад падкантрольных тавараў (прадукцыі), іх транспарціроўцы ў лабараторыю і лабараторным даследаванні ў гэтым выпадку нясе ўладальнік падкантрольнага тавару (прадукцыі).
Калі кампетэнтны орган лічыць захаванне канкрэтнага прадпрыемства ў рэестры прадпрыемстваў трэціх краін немэтазгодным, ён накіроўвае ўпаўнаважанаму органу – ініцыятару выключэння прадпрыемства запыт у адпаведнасці з пунктам 163 гэтага Палажэння.
У выпадку калі кампетэнтны орган не адказаў на ўказаны ў абзацы чацвёртым гэтага пункта запыт упаўнаважанага органа на працягу 45 дзён з даты яго атрымання, статус прадпрыемства, указанага ў запыце, у рэестры прадпрыемстваў трэціх краін мяняецца на статус «спецыяльныя патрабаванні», пры гэтым спецыяльныя патрабаванні прадугледжваюць магчымасць паставак падкантрольных тавараў (прадукцыі) з гэтага прадпрыемства на мытную тэрыторыю Саюза па выніках паспяхова праведзенай інспекцыі прадпрыемства.».
51. У пункце 164:
а) абзац першы выкласці ў наступнай рэдакцыі:
«164. За выключэннем надзвычайных сітуацый, прыпыненне экспарту падкантрольных тавараў (прадукцыі) з прадпрыемства можа быць прыменена толькі ў адным з наступных выпадкаў:»;
б) у абзацы другім падпункта «б» словы «па ўвядзенні абмежаванняў» замяніць словамі «аб прыпыненні экспарту», словы «гэтыя часовыя абмежаванні прапарцыянальныя» замяніць словамі «прыпыненне экспарту прапарцыянальнае».
52. У пункце 165:
а) падпункт «в» пасля слова «тавары» дапоўніць словам «(прадукцыю)»;
б) падпункт «к» дапоўніць словамі «, а таксама ў выпадках, прадугледжаных пунктамі 73, 741, 79 і 1631 гэтага Палажэння».
53. Абзац першы пункта 171 пасля слова «тавары» дапоўніць словам «(прадукцыю)».
54. У пункце 172:
а) па тэксце падпунктаў «а» – «д» пасля слова «тавары» ў адпаведным склоне дапоўніць словам «(прадукцыя)» у адпаведным склоне;
б) у падпункце «б» словы «часова абмежавана» замяніць словамі «перамяшчэнне прыпынена»;
в) падпункт «в» пасля слова «партыя» дапоўніць словамі «такога тавару (прадукцыі)», дапоўніць словамі «ў адпаведнасці з пунктам 129 гэтага Палажэння».
55. У пункце 176 словы «базу даных аб прадпрыемствах» замяніць словамі «рэестр прадпрыемстваў».
56. У пункце 178 слова «ІІСЗУГ» замяніць словамі «інтэграванай сістэмы».

